**ELŐTERJESZTÉS**

**Kőszeg Város Önkormányzata Képviselő-testülete**

**2024. szeptember 19-i ülésének**

**9. napirendi pontjához**

**Tisztelt Képviselő-testület!**

A Magyar Államkincstár értesítése alapján megjelent az önkormányzatok rendkívüli támogatására kiírt pályázat. Kőszeg Város Önkormányzata a pályázati kiírás alapján a költségvetési törvény 3. melléklet 2.1.5. Önkormányzatok rendkívüli támogatás jogcím előirányzata terhére az 5.1.pont b) alpontjában megjelölt célra kíván pályázatot benyújtani.

A koronavírus hatása minden Önkormányzatot megszorító intézkedések meghozatalára kényszerítette, valamint a kormányzati döntések következtében jelentős bevételektől és támogatásoktól esett el. A megemelkedett energiaárak és az infláció hatása az egyéb kiadásokat is jelentősen megemelte. Ez Kőszeg Város Önkormányzatát is súlyosan érintette. Intézményeink feladatellátása biztosítható, de az Önkormányzat működőképessége kiegészítésre szorul. A mai napig 42 295 334 Ft lejárt tartozást halmoztunk fel, melynek a kifizetéséhez jelen pályázatból kívánunk pénzügyi forrást szerezni. A pályázat benyújtásánál figyelemmel kell lenni arra, hogy mire nem nyújtható be a támogatás igénylése. Ezeket a feltételeket a csatolt pályázati kiírás is tartalmazza. A pályázatot az ebr42 rendszerében kell berögzíteni és lezárást követően a Magyar Államkincstár hivatali kapu rendszerén megküldeni. Az Önkormányzatok rendkívüli támogatása terhére legfeljebb három alkalommal nyújthatnak be, legkésőbb 2024. október 15-i benyújtási határidővel.

Az első alkalommal igénylendő összeg Kőszeg Város Önkormányzata részére 32 158 785 Ft volt.

A most igénylésre kerülő összeg 42 295 334 Ft. A támogatás jogcíme „Az önkormányzatok rendkívüli támogatása” jogcímként kerül feltüntetésre az ebr 42 rendszeren keresztül beadandó pályázatok közé.

Az előterjesztést a Pénzügyi, Jogi és Rendészeti Bizottság tárgyalta és 6 igen szavazattal egyhangúlag elfogadásra javasolja a Képviselő-testületnek.

Kérem a Tisztelt Képviselő-testületet, hogy az előterjesztést megtárgyalni és a döntését meghozni szíveskedjen.

Kőszeg, 2024. szeptember 13.

A polgármester nevében:

Cserkutiné Stipsics Edina s.k.

pénzügyi és gazdálkodási osztályvezető



**HATÁROZATI JAVASLAT**

Kőszeg Város Önkormányzatának Képviselő-testülete a közigazgatási és területfejlesztési minisztérium által meghirdetett a Magyarország 2024. évi központi költségvetéséről szóló 2023.évi LV. törvény 3. melléklet 2.1.5.pont szerinti, az önkormányzatok rendkívüli támogatása jogcímre kiírt pályázat 5.1. pont b) alpontjára pályázatot nyújt be, „Az önkormányzatok rendkívüli támogatása” jogcímen 42 295 334 Ft összegre.

Felelős: Básthy Béla polgármester

Határidő: azonnal